ಬಿಮಲ್ ವರ್ಮಾ

ವೈಸ್ ಅಡ್ಮಿರಲ್ ಬಿಮಲ್ ವರ್ಮಾ ಇವರು ಭಾರತೀಯ ನೌಕಾಪಡೆಯಲ್ಲಿ ನಿವೃತ್ತ ಫ್ಲ್ಯಾಗ್ ಆಫಿಸರ್ ಆಗಿದ್ದಾರೆ. ಇವರು ಅತಿ ವಿಶಿಷ್ಟ ಸೇವಾ ಪದಕ ಪುರಸ್ಕೃತರು ಹಾಗೂ ಡಿ-ಕ್ಯಾಂಪ್‌ನ ಸಹಾಯಕರಾಗಿದ್ದರು.  ಇವರು ೧೩ ನೇ ಕಮಾಂಡರ್-ಇನ್-ಚೀಫ್, ಅಂಡಮಾನ್ ಮತ್ತು ನಿಕೋಬಾರ್ ಕಮಾಂಡ್ ಆಗಿ ೨೯ ಫೆಬ್ರವರಿ ೨೦೧೬ ರಿಂದ ೧ ಡಿಸೆಂಬರ್ ೨೦೧೯ ರವರೆಗೆ ಸೇವೆ ಸಲ್ಲಿಸಿದರು.    

 ಆರಂಭಿಕ ಜೀವನ ಮತ್ತು ಶಿಕ್ಷಣ 
ಬಿಮಲ್ ವರ್ಮಾ ಡೆಹ್ರಾಡೂನ್‌ನ ರಾಷ್ಟ್ರೀಯ ಭಾರತೀಯ ಮಿಲಿಟರಿ ಕಾಲೇಜಿನಲ್ಲಿ (ಆರ್ ಐ ಎಂ ಸಿ), ವ್ಯಾಸಂಗ ಮಾಡಿದರು.  ನಂತರ ಅವರು ರಾಷ್ಟ್ರೀಯ ರಕ್ಷಣಾ ಅಕಾಡೆಮಿಯಲ್ಲಿ ಭಾಗವಹಿಸಿದರು, ಇದರಲ್ಲಿ ಅವರು ಅತ್ಯುತ್ತಮ ನೌಕಾ ಕೆಡೆಟ್ ಎಂದು ಪ್ರಶಸ್ತಿ ಪಡೆದರು. ಅವರ ಹಿರಿಯ ಸಹೋದರ, ನಿರ್ಮಲ್ ಕುಮಾರ್ ವರ್ಮಾ ಕೂಡ ನೌಕಾಪಡೆಗೆ ಸೇರಿಕೊಂಡರು ಮತ್ತು ನೌಕಾಪಡೆಯ ೨೦ ನೇ ಮುಖ್ಯಸ್ಥರಾದರು.

 ವೃತ್ತಿ 
ವರ್ಮಾ ಅವರನ್ನು ೧ ಜನವರಿ ೧೯೮೦ ರಂದು ನೌಕಾಪಡೆಗೆ ನಿಯೋಜಿಸಲಾಯಿತು. ಅವರು ಸಂವಹನ ಮತ್ತು ಎಲೆಕ್ಟ್ರಾನಿಕ್ ವಾರ್‌ಫೇರ್‌ನಲ್ಲಿ  ಪರಿಣತಿ ಹೊಂದಿದ್ದಾರೆ. 

ಅವರು ಉಭಯಚರ ಯುದ್ಧನೌಕೆಗಳಾದ ಐಎನ್ಎಸ್ ಶಾರ್ದೂಲ್ ಮತ್ತು ಐಎನ್ಎಸ್ ಮಗರ್, ವಿಧ್ವಂಸಕ ಐಎನ್ಎಸ್ ರಂಜಿತ್ ಮತ್ತು ಮಾರ್ಗದರ್ಶಿ ಕ್ಷಿಪಣಿ ವಿಧ್ವಂಸಕ ಐಎನ್ಎಸ್ ಮೈಸೂರುಗಳಿಗೆ ಕಮಾಂಡರ್ ಆಗಿದ್ದಾರೆ. 

ಭಾರತದ ರಾಯಭಾರ ಕಚೇರಿಯಲ್ಲಿ ಅವರು ಪ್ರಧಾನ ನೌಕಾ ನಿರ್ದೇಶಕರಾಗಿ ಮತ್ತು ಇರಾನ್‌ನ ಟೆಹ್ರಾನ್‌ನ ಭಾರತದ ರಾಯಭಾರ ಕಚೇರಿಯಲ್ಲಿ ನೌಕಾ ಅಟ್ಯಾಚ್ ಆಗಿ ಸೇವೆ ಸಲ್ಲಿಸಿದ್ದಾರೆ.

ಫ್ಲ್ಯಾಗ್ ಆಫೀಸರ್ ಆಗಿ, ಇವರು ಫ್ಲಾಗ್ ಆಫೀಸರ್ ಕಮಾಂಡಿಂಗ್ ಮಹಾರಾಷ್ಟ್ರ ಮತ್ತು ಗುಜರಾತ್ ನೇವಲ್ ಏರಿಯಾ, ಇನ್ಫಾರ್ಮಶನ್ ವಾರ್-ಫೇರ್ & ಆಪರೇಷನ್ ನಲ್ಲಿ ಅಸಿಸ್ಟೆಂಟ್ ಚೀಫ್ ಆಫ್ ನೇವಲ್ ಸ್ಟಾಫ್  ಕಾರ್ಯಾಚರಣೆಗಳಿಗೆ ಸೇವೆ ಸಲ್ಲಿಸಿದರು. ೧ ನವೆಂಬರ್ ೨೦೧೨ ರಂದು ವೈಸ್ ಅಡ್ಮಿರಲ್ ಹುದ್ದೆಗೆ ಬಡ್ತಿ ಪಡೆದ ನಂತರ, ಅವರು ಈಸ್ಟರ್ನ್ ನೇವಲ್ ಕಮಾಂಡ್‌ನ ಮುಖ್ಯಸ್ಥರಾಗಿ ನೇಮಕಗೊಂಡರು. ಅಲ್ಲಿ ಅವರು ಇಂಟರ್ನ್ಯಾಷನಲ್ ಫ್ಲೀಟ್ ರಿವ್ಯೂ ೨೦೧೬ ಅನ್ನು ಸಂಯೋಜಿಸಿದರು. 

 ಪ್ರಶಸ್ತಿಗಳು  

ಅತಿ ವಿಶಿಷ್ಟ ಸೇವಾ ಪದಕ ಆಪರೇಷನ್ ಪರಾಕ್ರಮ್ ಪದಕ ಸೈನ್ಯ ಸೇವಾ ಪದಕ ವಿದೇಶ್ ಸೇವಾ ಪದಕ ಸ್ವಾತಂತ್ರ್ಯ ಪದಕದ ೫೦ ನೇ ವಾರ್ಷಿಕೋತ್ಸವ ೩೦ ವರ್ಷಗಳ ಸುದೀರ್ಘ ಸೇವಾ ಪದಕ ೨೦ ವರ್ಷಗಳ ಸುದೀರ್ಘ ಸೇವಾ ಪದಕ ೯ ವರ್ಷಗಳ ಸುದೀರ್ಘ ಸೇವಾ ಪದಕ

 ಉಲ್ಲೇಖಗಳು 

ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ